open-index/open-wikipedia-markdown huggingface dataset:
Vladimir Radkevich

**Vladimir Radkevich** (; 1976-yil 31-martda tugʻilgan) — oʻzbekistonlik, qirgʻizistonlik futbol murabbiyi, sobiq rus millatiga mansub futbolchi. Vladimir „Zenit Penza“ jamoasida murabbiy yordamchisi.

## Futbolchilik faoliyati
Fargʻonaning „Neftchi“ klubi tarbiyalanuvchisi. Birinchi murabbiy R. Ya. Sagov. Faoliyatini 1994-yilda Qirgʻizistonning Qizil -Qiyaning „Semetey“ klubida boshlagan. Qirg‘iziston chempionatining kumush (1994) va bronza (1995) medali sohibi. 1996-yilda Fargʻonaning „Neftchi“ klubiga oʻtgan va 2001-yilgacha oʻynagan. Oʻzbekiston chempioni (2001), kumush medal sohibi (1996, 1997, 1998, 1999, 2000), Oʻzbekiston kubogi sohibi (1996) va finalchi (1997, 1998, 2001).

2002-yildan 2008-yilgacha u Rossiya klublarida oʻynagan. Rossiya Premyer-ligasida Rotor Volgograd, Birinchi divizionda Ural Yekaterinburg va SKA -Enerji Xabarovsk klublarida o'ynagan. 2009-yilda vataniga qaytgan va „Neftchi“ jamoasida oʻynagan. 2011-yilda Rossiyaning Penza shahriga koʻchib oʻtgan va u yerda murabbiylik faoliyatini „Zenit“ bolalar va oʻsmirlar futbol markazida boshlagan.

### Milliy terma jamoa
Futbol boʻyicha Oʻzbekiston milliy terma jamoasi aʼzosi boʻlgan. 2005—2006-yillarda Oʻzbekiston terma jamoasi tarkibida beshta uchrashuv oʻtkazgan.

## Yutuqlar
**Semetey**
* Qirgʻiziston chempionatining kumush medali sovrindori: 1994
* Qirg‘iziston chempionatining bronza medali sovrindori: 1995

**Neftchi**

* O‘zbekiston chempioni: 2001
* O‘zbekiston chempionati kumush medali sohibi: 1996, 1997, 1998, 1999, 2000.
* O‘zbekiston kubogi sohibi: 1996
* O‘zbekiston kubogi finalchisi: 1997, 1998, 2001

**Ural**

* PFL Birinchi divizion bronza medali sohibi: 2006
* Rossiya kubogining yarim finalchisi: 2007/08

## Klub faoliyati statistikasi
 Oʻzbekiston

## Manbalar

## Havolalar

* Vladimir Radkevich at National-Football-Teams.com
* Transfermarkt (murabbiy)
Yelena Svejenseva

**Yelena Svejenseva** (1968-yil 21-dekabrda tug‘ilgan) *Burgimanga* turmushga chiqqan, sovet va o‘zbek **[[Yengil atletika|yengil atletikachisi]]**, nayza uloqtirish bo‘yicha mutaxassis. U 1990-2000-yillarda SSSR, MDH va O‘zbekiston yengil atletika terma jamoalarida o‘ynagan, milliy chempionatlar g‘olibi va sovrindori, Barselonadagi yozgi Olimpiya oʻyinlari va Shtutgartdagi jahon chempionati ishtirokchisi.

## Tarjimai holi
Yelena Svejenseva 1968-yil 21-dekabrda Toshkentda dunyoga keladi.

Toshkentda yengil atletika bilan shug‘ullangan, Oʻzbekiston SSR sharafini himoya qilgan sportchilardan biri sanaladi.  

1992-yilgi mavsumda Moskvadagi MDH chempionatida u ilk marta nayza uloqtirish bo‘yicha shaxsiy rekordi 61,76 metr bilan bronza medalini qo‘lga kiritganida o‘zini tanitadi — mazkur musobaqada faqat belaruslik Natalya Shikolenko va ukrainalik Irina Kostyuchenkovaga imkoniyatni qo‘ldan boy beradi. Chempionat yakuniy natijalariga ko‘ra, u Barselonadagi yozgi Olimpiya o‘yinlarida ishtirok etish uchun sobiq Sovet respublikalari sportchilaridan yig‘ilgan Birlashgan terma jamoa tarkibiga kiradi — musobaqa o‘yinlarda 57,32 metr natija ko‘rsatib, yakuniy bayonnomada to‘qqizinchi qatordan joy egalladi.  

Sovet Ittifoqi parchalangach u O‘zbekiston sharafini himoya qiladi. Shunday qilib, 1993-yili O‘zbekiston terma jamoasi tarkibida Shtutgartdagi jahon chempionatida ishtirok etib, 55,10 metr masofaga nayza uloqtirib, dastlabki saralash bosqichidan o‘ta olmadi.  

Garchi Yelena xalqaro maydonda sezilarli natijalarni ko‘rsatmagan bo‘lsa ham 1990—2000-yillar davomida faoliyatdagi sportchi bo‘lib qoladi.  U 2000-yilgi mavsumda yangi turdagi nayza uloqtirish bilan 56,42 metr masofada eng yaxshi natijani ko‘rsatadi.

## Manbalar
Aygul Qosanova

**Aygul Qosanova** (; 1974-yil 24-iyulda Mangʻistau viloyatida tugʻilgan) anʼanaviy qoʻshiqchi, doʻmbirachi. Qozogʻistonda xizmat koʻrsatgan xodim (2010). Darin davlat mukofoti sovrindori (1999). Qozoq milliy sanʼat universiteti professori. Qozogʻiston Respublikasi Prezidentining madaniyat sohasidagi mukofoti sovrindori.

## Biografiyasi
1974-yilda Mangʻistau viloyatida tugʻilgan. Janri - Qozoq anʼanaviy va xalq qoʻshiqlari. Kasbi - Xonanda, doʻmbirachi, musiqa oʻqituvchisi, professor.

Ijodiy faoliyatini 1995-yilda nomidagi viloyat filarmoniyasi xonandasi sifatida boshlagan.

1996-yildan 2007-yilgacha - Qozogʻiston Respublikasi Prezidenti orkestrining yetakchi solisti.

1988—1990-yillarda Aqtau sanʼat maktabida tahsil olgan (magistr – Qozogʻiston Respublikasida xizmat koʻrsatgan xodim, professor Ruxiya Batirshiyeva).

2001-yilda Qurmangazi nomidagi Qozogʻiston milliy konservatoriyasining aspiranturasini Qozogʻiston Respublikasi xalq artisti, professor Qayrat Baybosinov sinfida tamomlagan.

Qurmangʻazi nomidagi Olmaota davlat konservatoriyasin doʻmbirada xalq qoʻshiqlarini ijro etish toifasini tamomlagan.

Shuningdek, Jusipbek Elebekov nomidagi Respublika estrada va sirk kollejida dars beradi. Qurmangʻazi nomidagi davlat konservatoriyasi aspiranturaning bosh boʻlimida oʻqiydi. Isroil, AQSh, Avstriya, Germaniya, Turkiya, Malayziya va dunyoning boshqa mamlakatlarida boʻldi.

## Ijodkorligi
Oygul Qosanovaning repertuaridan anʼanaviy mintaqaviy qoʻshiqlar va termelar, Mangʻistov togʻlari asarlari, shuningdek, okean asarlari oʻrin olgan.

Bundan tashqari, u zamonaviy bastakorlarning qoʻshiqlarini eng isteʼdodli estrada xonandalaridan biri.

Mamlakat tarixidan oʻrin olgan Qozogʻiston Respublikasining YeXHTga raisligiga bagʻishlangan tantanali konsertda u Avstriya davlati Vena shahrida oʻz chiqishlarini namoyish etdi.

2007-yilda Olmaota shahrida Respublika saroyida "Ainamkoʻz" qoʻshigʻi kechasi boʻlib oʻtdi.

Yakkaxon ijroda ikkita “Shyrka dauysym, sharykta” CD (2003) va “Oqsunqor” disklaridan iborat “Qoʻshiqlar” albomi chiqdi.

## Mukofotlar

*1993-yil Qozogʻiston Respublikasining xalq artisti Gʻarifolla Qurmangʻaliyeva nomindagi tanlovning lauireati.
* Amire Kashaubayev va Gʻarifolla Qurmangaliyev nomidagi Respublika tanlovining 1-oʻrin sohibi.
* 1999-yil — Darin Davlat mukofoti laureati
* 2010-yil — Qozogʻistonda xizmat koʻrsatgan xodim.
* Qozogʻiston Respublikasining birinchi prezidenti jamgʻarmasining madaniyat sohasidagi mukofoti sovrindori.
* Qozogʻiston Respublikasi Prezidentining 2018-yil 5-dekabrdagi farmoni bilan qozoq xalq musiqa san’atidagi ulkan yutuqlari va musiqa pedagogikasidagi samarali faoliyati uchun “Hurmat” ordeni bilan taqdirlangan.
* 2018-yil - Aqtau shahrining faxriy fuqarosi.
* "Aqtau shahriga 55 yil" medali (2018)
* Qozogʻiston Respublikasi ta’lim a’lochisi.
* Mangistov viloyati hokimining maxsus mukofoti laureati (2017)

## Manbalar
ASA bemor jismoniy holati tasnifi

ASA bemor jismoniy holati tasnifi – Amerika anesteziologlari jamiyati tomonidan 1963-yilda ishlab chiqilgan va keyingi yillarda takomillashtirilgan tasniflash tizimi boʻlib, jarrohlik amaliyot rejalashtirilgan bemorlarning jismoniy holatini baholashda qoʻllanadi. Tasnif oʻz ichiga quyidagi sinflarni oladi:

## Manbalar
Lyubov Perepelova

**Lyubov Gennadiyevna Perepelova** (1979-yil 26-fevralda tugʻilgan) – oʻzbekistonlik yengil atletikachisi. 2001-yilda [Oʻzbekiston Respublikasida xizmat koʻrsatgan sportchi. Oʻzbekiston Respublikasi Mudofaa vazirligi Markaziy sport klubi Oliy mahorat sport (OMSK MHSK) maktabining yengil atletika boʻlimi katta murabiiysi sanaladi.

## Sport faoliyati
2000—2004-yilgi Olimpiadada ishtirok etadi. Uch karra Osiyo chempioni hisoblanadi. 

2005-yil 4-iyuldan – 2007-yil 3-iyulgacha boʻlgan davrda u doping (gidroxlorometiltesteron) qoʻllagani uchun sportdan vaqtincha chetlashtiriladi. 

Ochiq havoda 100 metr masofada, shuningdek, yopiq joylarda bir xil masofada Oʻzbekistonning amaldagi rekordlari sohibasi.

## Koʻrsatgan natijalari
1990-yilda yengil atletika bilan shugʻullana boshlagan 

### 1996-yil
Oʻsmirlar oʻrtasidagi Osiyo chempionati (Hindiston): 100 m – 12.61 natija bilan (12-oʻrin), 200 m-25.59 natija bilan (7-oʻrin) 

### 1997-yil
Oʻsmirlar oʻrtasidagi Osiyo chempionati (Tailand): 100m-12.09 natija bilan (7-oʻrin), 200m-24.20 natija bilan (4-oʻrin) 

### 1998-yil
Oʻsmirlar oʻrtasidagi jahon chempionati (Fransiya): 100m-12.00 natija bilan (16-oʻrin), 200m-24.36 natija bilan (24-oʻrin) 

13-Osiyo oʻyinlari (Tailand): 200m-23.57 natija bilan (5-oʻrin), 4x100m estafeta-44.38 natija bilan (2-oʻrin) 

### 1999-yil
Qishki jahon chempionati (Yaponiya): 60m-7.51 natija bilan (26-oʻrin) 

Jahon chempionati (Ispaniya): 100m-11.78 natija bilan; 200m-23.74 natija bilan 

### 2000-yil
Osiyo chempionati (Indoneziya): 100m-11.31 natija bilan (1-oʻrin), 200m-23.30 natija bilan (2-oʻrin) 

XXVII Olimpiya oʻyinlari (Avstraliya, Sidney): 100m-11.48 natija bilan (27-oʻrin), 200m-23.83 natija bilan; estafeta poygasi 4 × 100m-45.14 natija bilan (22-oʻrin). Ayollar oʻrtasida 100 metrga yugurishda 11.04 natija bilan Oʻzbekiston rekordini oʻrnatadi. 

Oʻzbekistonda xizmat koʻrsatgan sport ustasi unvoni berilgan. 

### 2001-yil
Qishki jahon chempionati (Portugaliya): 60m-7.40 natija bilan (22-oʻrin) 

Jahon chempionati (Kanada): 100m-11.65 natija bilan; 200m-24.03 natija bilan; 4x100 m estafeta – 45.99 natija bilan

### 2002-yil
Osiyo chempionati (Shri-Lanka): 100m-11.60 natija bilan (3-oʻrin), 200m-23.76 natija bilan (2-oʻrin), 4x100m-44.85 natija bilan (2-oʻrin). 

14 ta Osiyo oʻyinlari (Koreya): 100m-11.38 natija bilan (2-oʻrin), 200m-23.52 natija bilan (4-oʻrin), 4x100m-44.32 natija bilan (3-oʻrin). 

### 2003-yil
Qishki jahon chempionati (Angliya): 60m-7.66 natija bilan

Jahon chempionati (Fransiya): 100m-11.30 natija bilan (13-oʻrin) 

Osiyo chempionati (Filippin): 100m-11.24 natija bilan (1-oʻrin), 200m-23.54 natija bilan (1-oʻrin). 

### 2004-yil
XXXVIII Olimpiya oʻyinlari (Gresiya, Afina): 100m-11.26 natija bilan (13-oʻrin).

## Manbalar

## Havolalar
* Lyubov Perepelova
Pfeiferbrunnen

**Pfeiferbrunnen** — Shveysariyaning Bern shahridagi Spitalgasse 21 yaqinida joylashgan tarixiy favvora. Bu favvora XVI asrda Bernning Eski shahar qismida bunyod etilgan favvoralaridan biri boʻlib, Shveysariya milliy ahamiyatga ega boʻlgan meros obyektlari roʻyxatiga kiradi, shuningdek, Bernning eski shahar qismi YuNESKOning Jahon merosi roʻyxatiga kiritilgan.

## Tarixi
Pfeiferbrunnen 1545-1546-yillarda bunyod etilgan boʻlib, shveytsariyalik Uygʻonish davri haykaltaroshi Hans Gieng tomonidan 1514-yilda Albrecht Durerning „Bagpiper“ (Volinka) nomli yogʻoch oʻymakorligi asosida yaratilgan aylanma asos qismiga qurilgan. Dastlab, u sayohatchilar uchun mehmonxona boʻlgan Gasthaus (mehmonxona va restoran) maydonidagi Kreuz oldida turardi. 1594-yilda bino nomi Gasthof zum Storchen deb oʻzgartirildi. Bu esa Storchenbrunnen nomini muqobil variant Pfeiferbrunnen nomiga oʻzgarishiga sabab boʻldi. Ushbu muqobil nom XIX asrning oxirigacha mashhur edi. 1874-yildagi taʼmirlash vaqtida haykalning orqa tomoniga yozuvli taxta oʻrnatilgan, ustundagi figuralarga shikast yetgan. Hozirgi suv havzasi 1889-yilda qurilgan. Keyin, 1919-yilda favvora Ryffli- va Storchengässchen oʻrtasidagi asl joyidan sharqqa, hozirgi Spitalgasse 21 oldidagi maydonga koʻchirib oʻtkazilgan.

Favvora haykalida shveytsarlarning milliy cholgʻu asbobi volinkani chalib turgan koʻk, qizil rangdagi libos kiygan musiqachi va uning yonida oq-kulrang tusli gʻoz tasvirlangan. Musiqachi nochor kiyingan, hatto oyogʻida oyoq kiyimi ham yoʻq.

## Manbalar
Simsonbrunnen

**Simsonbrunnen** yoki Samson favvorasi — Shveytsariyaning Bern shahrining Eski shahar qismida Kramgasse ustida bunyod etilgan favvora. Bu Shveytsariyaning milliy ahamiyatga ega boʻlgan madaniy obyektlaridan biri hisoblanadi, shuningdek, Bernning eski shahri YuNESKOning Jahon merosi roʻyxatiga kiritilgan.

## Tarix
Favvora haqidagi voqea Injilning 14:5-20 oyatida yozilgan. Haykal Samsonning sherni oʻldirishi haqidagi Bibliyadagi hikoyani aks ettiradi. Hikoyaga koʻra, Samson isroillik bepusht er-xotinda tugʻilgan, ona va bolasi (Samson) har qanday spirtli ichimliklardan voz kechishi va Samsonning hech qachon sochini qirmaslik yoki kesmaslik sharti bilan tugʻilgan. Samson shunday sharoitda yashashga koʻnikishi uchun unga katta kuch, sabr beriladi. Yoshligida u filistlik ayolni sevib qoladi va unga uylanishga qaror qiladi. Bu vaqtda Filistlar isroilliklar ustidan hukmronlik qilishgan va Samsonning turmush qurish haqidagi qarori uning oilasini katta tashvish tushirib qoʻydi. U ularning tashvishlarini nooʻrin ekanligini isbotlaydi va sevgilisiga uylanish uchun sayohatga chiqadi. Yoʻlda unga sher hujum qiladi va oʻzining ajoyib kuchi bilan Simson sherni oʻldiradi. Keyinroq, u sherning tanasida asalarilar uya yasaganliklarini koʻradi. U bu voqeani topishmoqning asosi sifatida tushunadi va agar savol javobi topilmasa, bu Filistlarga hujum qilish va muvaffaqiyatsiz isyonni boshlashiga sabab boʻlishini anglaydi.

1544-yilda Hans Gieng tomonidan qurilgan favvora Solothurndagi *Simsonbrunnen zamonidan* keyin modellashtirilgan.

## Manbalar

## Havolalar
Vennerbrunnen

**Vennerbrunnen** (Banner tashuvchisi yoki Veksillum favvorasi) — Shveytsariyadagi Bern shahrining Eski shahar qismidagi Rathausplatzda bunyod etilgan tarixiy favvora. Bu favvora Shveytsariyaning milliy ahamiyatga ega boʻlgan madaniy obyektlaridan biri hisoblanadi, shuningdek, Bernning eski shahar hududi YuNESKOning Jahon merosi roʻyxatiga kiritilgan.

## Tarixi
Vennerbrunnen favvorasi eski shahar hokimiyati yaʼni *Rathaus* binosi oldida bunyod etilgan. Haykalda tasvirlangan Venner — oʻrta asrlarda Shveytsariyaning kuchli ahamiyatga ega harbiy-siyosiy unvoni boʻlgan. Bu lavozim egasi shaharning ma'lum bir qismining tinchligi va mudofaasi uchun mas’ul shaxs hisoblangan, keyinchalik esa jang vaqtida shu qismdan keltirilgan qoʻshinlarga boshchilik qilgan. Bernda Venner juda kuchli mavqega ega unvon hisoblanar edi hamda shahar hokimiyatchiligida va boshqaruvda asosiy rol oʻynagan. Har bir Venner gildiyaga alohida saralanib olingan va boshqa lavozimga koʻtarilishda ayni gildiyadan tanlangan. Venner Schultheiß yoki Lord Mayor unvonlari orasida tanlangan ikkita lavozimdan biri hisoblangan. 1542-yilda qurilgan haykalda Venner oʻziga tegishli boʻlgan hududning qizil-sariq yoʻl-yoʻlli qora ayiq tasviri tushirilgan bayrogʻini tutgan holda tasvirlangan. Shuningdek, Venner temir-zirhli harbiy yurish kiyimida, koʻk va qizil yoʻlli gedri kiygan holatda hamda qurol-yaroqlar bilan tasvirlangan. U oʻng qoʻlida bayroqni, chap qoʻlida esa qinidan chiqarilmagan qilich dastasidan tutgan tarzda yasalgan.

## Manbalar
Zähringerbrunnen

**Zähringerbrunnen** (Zähringen favvorasi) — Shveytsariyaning Bern shahrining Eski shahar maydonida Kramgassedagi tarixiy favvora. Bu Shveytsariyaning milliy ahamiyatga ega boʻlgan madaniy obyektilaridan biri hisoblanadi, shuningdek, Bern shahrining eski shahar hududi YuNESKOning Jahon merosi roʻyxatiga kiritilgan.

## Tarixi
*Zähringerbrunnen* 1535-yilda Bern shahri asoschisi Berchtold fon Zähringerning sharafini ulugʻlash maqsadida bunyod etilgan. Haykalda toʻliq qurollangan ayiq va uning oyoqlari ostida yana boshqa bir ayiq bolasi tasvirlangan. Ayiq, afsonaga koʻra, Berchtold fon Zahringer tomonidan Aare yarim orolida shahar qurish uchun joy qidirayotganda otgan ayiqning ramziy timsolini oʻzida ifoda etadi. Zirhli ayiq oʻzi bilan qalqon va bayroqni olib yuradi, har ikkala ayiq haykalidagi kiyim sher tasviri bilan bezatilgan.

Favvora ostidagi suv havzasi 1542-yildan 1889-yilgacha mavjud boʻlgan eski havzaning oʻzgartirilgan yangi varianti hisoblanadi. Shu bilan birga, ustun va rasmlar ham qayta boʻyalgan. Avvalgi suv hovuzi sakkiz burchakli boʻlgan. Uning bir qismida *Protege Nos Domine*, ikkinchisida *Soli Deo Gloria* yozuvi bor edi. Yana boshqa bir tomonida rim raqamlari bilan 1542 sanasi, toʻrtinchi tomonida esa XIX asrda mavjud boʻlgan va hozirda yoʻqolib ketgan oʻqib boʻlmaydigan yozuvlar bor edi. Hozirgi havza Pfeiferbrunnen havzasining aniq nusxasi hisoblanadi.

## Manbalar

## Havolalar
Torgeir Borven

**Torgeir Borven** () 1991-yil 3-dekabrda Norvegiyada tavallud topgan. Norvegiyalik futbolchi „Gaziantep“ klubida hujumchi vazifasini bajaradi.

Torgeir Borven oʻz faoliyatini „Odd“ klubida boshlagan. 2009-yil 28-sentabrda u Tippeligda „Brann“ jamoasiga qarshi oʻyinda debyut qildi. Xuddi shu oʻyinda Torgeir Borven „Odd“ jamoasi uchun birinchi golini urdi.

2012-yilning yozida u „Valerenga“ jamoasiga koʻchib oʻtdi. Transfer summasi 550 ming yevroni tashkil qildi. 26-avgust kuni „Molde“ klubiga qarshi oʻyinda u yangi jamoada debyut qildi. 31-avgust kuni „Sannes Ulf“ klubiga qarshi bahsda Torgeir Borven „Valerenga“ klubi safidagi birinchi golini urdi.

2014-yil boshida Torgeir Borven Gollandiyaning „Tvente“ klubiga oʻtdi. 2-fevral kuni „Kambur“ klubiga qarshi oʻyinda u Erediviziyada debyutini oʻtkazdi va ikkinchi boʻlimda Luc Castaignosni almashtirgach, maydonga tushgan . 5-fevral kuni „Xerenven“ jamoasiga qarshi oʻyinda Torgeir Borven „Tvente“ klubi uchun birinchi golini urdi  .

2016-yilning yozida Torgeir Borven „Brann“ klubiga ijaraga oʻtdi. 27-avgust kuni „Haugesund“ klubiga qarshi oʻyinda u yangi jamoada debyut qildi. 2017-yil boshida Torgeir Borven klub bilan toʻliq shartnoma imzoladi. 17-aprel kuni „Haugesund“ klubiga qarshi oʻyinda u „dubl“ qayd etib, „Brann“ klubi uchun ilk gollarini urdi.

## Xalqaro faoliyati
2010-yil 17-noyabrda Irlandiya yoshlar terma jamoasiga qarshi oʻyinda Torgeir Borven Norvegiya yoshlar jamoasi safida debyut qildi. 2011-yil 6-oktabrda Ozarbayjon yoshlar terma jamoasiga qarshi kechgan bahsda u yoshlar terma jamoasi tarkibidagi ilk golini urgan.
## Statistika

## Manbalar
Moises Barbosa

**Moises Roberto Barbosa** () qisqacha **Moises** () braziliyalik futbolchi boʻlib, „Internasional“ klubida himoyachi vazifasini bajaradi. Barbosa CSKA klubida ijara asosida oʻynaydi.

## Jamoalardagi faoliyati
Moises „Internacional“ va „Komershal“ klublari tarbiyalanuvchisi hisoblanadi. 2013-yilda u ikkinchisining asosiy jamoasi arizasiga kiritilgan. Mavsum oxirida Moizes jamoadagi debyutini oʻtkazmay, klubni tark etdi. Shundan soʻng himoyachi „Batataysh“ va „Madureyra“ jamoalarida oʻynadi. 2015-yilda Moises „Korinthians“ bilan 1,5 yillik shartnoma imzoladi va oʻyin amaliyotiga ega boʻlishi uchun darhol „Red Bull Bragantino“ klubiga ijaraga berildi. 16-may kuni „Paysandu“ klubiga qarshi oʻyinda u Braziliya B seriyasida debyut qildi. 31-oktabr kuni „Atletiko Goyaniense“ jamoasiga qarshi bahsda himoyachi „Red Bull Bragantino“ klubi uchun birinchi golini urdi. 2016-yil boshida Moizes „Baiya“ klubiga ijaraga berilgandi. 21-fevral kuni Bayano ligasi doirasida „Kolo-Kolo Regatas“ jamoasiga qarshi oʻyinda u yangi jamoada debyut qildi. 15-iyun kuni „Kriziuma“ga qarshi kechgan duelda himoyachi „Baxiya“ klubi uchun birinchi golini urdi.

2017-yilning boshida Moises „Korinthians“ klubiga qaytdi. 4-fevral kuni Paulista ligasi doirasida „San-Bento“ klubiga qarshi oʻyinda himoyachi asosiy tarkibda debyut qildi. 16-iyul kuni "Atletiko Paranaense" klubiga qarshi oʻyinda u Braziliya A seriyasida debyut qildi. Mavsum oxirida u klubga chempion boʻlishiga yordam berdi.

2018-yil boshida Moises „Botafogo“ klubiga ijaraga berilgandi. 22-fevral kuni Karioka ligasi doirasida „Nova Iguazu“ga qarshi oʻyinda u asosiy tarkibda debyut qildi. 2019-yil boshida himoyachi „Baiya“ga qaytdi. Klub tarkibida u Bahiano ligasida gʻolib chiqdi. 2020-yil boshida Moises „Internacional“ga ijaraga oʻtdi. 26-yanvar kuni Gaucho ligasi doirasida „Pelotas“ga qarshi oʻyinda u asosiy jamoada debyut qildi. 2022-yil boshida klub himoyachi transferini sotib oldi. 3-iyul kuni „Seara“ga qarshi kechgan duelda u „Internasional“ uchun birinchi golini urdi.

2022-yil 4-avgustda Moises Moskvaning „CSKA“ jamoasiga ijaraga oʻtdi. 6-avgust kuni „Fakel“ga qarshi oʻyinda u jarohat olgan Ivan Oblyakovning oʻrniga yangi klubda debyut qildi.
## Statistika

## Manbalar
Katherine Copely

**Katherine Leigh Copely** (, tugʻ. 1988-yil 9-yanvarda Cincinnati, Ogayo, AQSh) — amerikalik figurali uchuvchi boʻlib, u sherigi Deyvidas Stagnyunas bilan Litva uchun muz raqslarida qatnashgan. Ular uch karra Litva chempioni. U havaskor sport martabasini 2010-yilda yakunlagan.

Ketherinning ukasi — Din Kopeli, shuningdek, muz raqsi bilan shugʻullanadi, AQShni yoshlar darajasida himoya qiladi.

## Martaba

Katherine Copelning birinchi sherigi Dyuk Venzel boʻlib, u 2002-yildan 2004-yilgacha „boshlangʻich“ toifalarida AQShning ichki musobaqalarida qatnashgan. Keyingi hamkor Patrik Konelli boʻlib, u bilan 2005-yilda AQSh oʻsmirlar chempionatida 8-oʻrinni egallagan.

2006-yilda Katherine litvalik figurali uchuvchi Deyvidas Stagniunas bilan birlashdi va Litvani xalqaro sahnada namoyish qila boshladi. 2008-yilda ular murabbiylarni oʻzgartirdilar va Igor Spilband va Marina Zueva boshchiligida shugʻullanishdi.

Bu duetning eng yuqori natijalari 2009-yilgi Yevropa chempionatida 10-o‘rin, shuningdek, 2008 va 2009-yilgi jahon chempionatlarida 14-o‘rinni egallashgan.

Biroq, Katherine Copeliga Litva fuqaroligini berish bilan bogʻliq qiyinchiliklar paydo boʻldi, ularsiz u oʻyinlarda mamlakatni namoyish eta olmasdi. Birinchidan, Fuqarolik komissiyasi Litva Prezidentiga istisno tariqasida Katherinega fuqarolikni berishni tavsiya etmaslikka qaror qildi, chunki u Litva jamiyatiga yetarlicha integratsiyalanmagan edi, keyin esa Prezident Dalya Grybauskaite bu masalada Komissiyani qoʻllab-quvvatlashga qaror qildi. Shunday qilib, Copeli-Stagniunas juftligi 2010- yilgi Olimpiada oʻyinlarida ishtirok eta olmadi. Fuqarolikdan bosh tortgandan soʻng, juftlik Gran-prining ikkinchi bosqichidan voz kechishdi (Moskvadagi bosqichda ular 8-oʻrinda edi) va Litva figurali uchish federatsiyasi prezidenti Liliya Vanagene 2010-yil yanvar oyida Katherinening jarohati haqida xabar berdi. Sportchilar 2010-yilgi Yevropa va jahon chempionatlarida qatnashmagan. Keyinchalik Katherine havaskorlik faoliyatini tugatishga qaror qildi.

## Sport yutuqlari

## Manbalar
Ray Hadley

**Ray Hadley** (; 1943-yil 6-oktyabr, Vashington, AQSh — 1961-yil 15-fevral, Bryussel, Belgiya) — Amerikalik figurali uchuvchi, singlisi Ila Hadley bilan juftlik bilan konkida uchgan. U 1961-yilda AQSh vitse-chempioni va 1957-yilda juftlik konkida uchish boʻyicha AQSh oʻsmirlar chempioni boʻlgan. Shuningdek, raqs boʻyicha 1960 va 1961-yillarda AQSh oʻsmirlar chempionatining ikki karra vitse-chempioni.

## Biografiya
Ray Hadley 1943-yil 6-oktyabrda Seattleda shahrida tugʻilgan. Uning ota-onasi figurali uchish va konkida uchishni yaxshi koʻrishgan. Shuningdek, uning singlisi Ila konkida uchishni yaxshi koʻrar edi, keyinchalik aka singil juftlik konkida uchishni boʻshladilar.

Ray 9 yoshida ota-onasi ajralishdi va otasi tez orada Linda Xartga uylandi, u Ray va Ilani tarbiyalashni boshladi. Avvaliga u ularni yolgʻiz konkida uchuvchi sifatida oʻrgatdi, keyin ularni juftlashtirdi. Koʻp oʻtmay, otasi mashgʻulotlarga qoʻshildi, u ularni figurali uchish, muz raqslarining yangi shaklidagi dasturlarga qoʻyishni boshladi.

1957-yilda AQSh oʻsmirlar chempionatida gʻalaba qozonganidan soʻng, juftlik 1960-yilgi Olimpiada oʻyinlariga borishni maqsad qilgan. Sportchilar va murabbiylar juft konkida uchishga koʻproq eʼtibor berishga qaror qilishdi, chunki oʻsha paytda muzdagi raqslar hali Olimpiya oʻyinlariga kiritilmagan edi. 1958-yilda AQSh chempionatida musobaqada ishtirok etishni tasdiqlashning iloji boʻlmadi, ammo maʼlumki, 1959-yilda sportchilar 4-oʻrinni egallab, terma jamoaga asosiy nomzod boʻlishgan. Keyingi yil esa ular Skvo vodiysida oʻtkaziladigan oʻyinlar uchun AQSh jamoasining bir qismi boʻlishdi. Oʻsha yili, Ray Vancouverdagi Jahon chempionatida debyut qildi. Ray va Ila o‘smirlar o‘rtasida muz raqsi bo‘yicha ham yuqori natijalarga erishishdi.

Keyingi mavsumda Ray va uning singlisi juftlikda ham, raqsda ham oʻz mahoratini tasdiqlashdi.

## Vafoti
Fevral oyida Pragada figurali uchish boʻyicha jahon chempionati boʻlib oʻtishi kerak edi. Ray Hadley milliy terma jamoa tarkibida samolyotda Chexoslovakiyaga yoʻl oldi va Bryusselga oraliq qoʻnish paytida layner halokatga uchradi. Barcha yoʻlovchilar va ekipaj aʼzolari halok boʻldi. Ray bilan birga uning murabbiyi Linda Xart, katta singlisi Ila Hadley ham vafot etdi.

## Sport yutuqlari

### Juftlik konkida uchish

## Xotira
2011-yil 28-yanvarda Ray Hadley AQSh figurali uchish shon-shuhrat zaliga kiritildi.

## Manbalar
Sanʼat Shixov

**Sanʼat Ibragimovich Shixov** (; 1989-yil 28-dekabrda tugʻilgan) – oʻzbekistonlik sobiq professional futbolchi, yarim himoyachi va chap qanot himoyachisi sifatida oʻynagan. Faoliyatining soʻnggida Qoʻqon 1912 jamoasida oʻynagan. Sanʼat 2009-yilgi FIFA U-20 Jahon chempionatida Oʻzbekiston U-20 terma jamoasining muhim aʼzosi boʻlgan.

## Futbolchilik faoliyati
Futbolchilik faoliyati davomida Shayxontohur, Paxtakor, Qizilqum, Dinamo Samarqand, Navbahor, Buxoro, OKMK, Soʻgʻdiyona va Qoʻqon 1912 jamoalarida oʻynagan. 2024-yil 11-fevralda oʻzining instagram sahifasi orqalik futbolchilik faoliyatini yakunlaganini eʼlon qildi.

## Murabbiylik faoliyati
2025-yil Bunyodkor klubi bilan shartnoma imzolagan va 21 yoshgacha boʻlgan yoshlar jamoasiga murabbiy sifatida tayinlangan.

## Yutuqlar
* Oʻzbekiston Kubogi sohibi: 2009, 2011
* Oʻzbekiston Kubogi finalchisi: 2008, 2019
* Oʻzbekiston Pro ligasi uchinchi oʻrin: 2021

## Manbalar

## Havolalar

* Sanʼat Shixov Transfermarkt saytida
* Sanʼat Shixov  OʻzPFL saytida
* Sanʼat Shixov Footballdatabase saytida
* Sanʼat Shixov Soccerway saytida
Andrey Vlasichev

**Andrey Vladimirovich Vlasichev** (1981-yil 27-yanvarda tugʻilgan) – oʻzbekistonlik futbol murabbiy va professional sobiq futbolchi. Hozirda murabbiy.

## Futbolchilik faoliyati

### Klub faoliyati
Jizzaxdagi oʻsmirlar sport maktabi tarbiyalanuvchisi. 17 yoshida Qirgʻizistonning „Jashtik-Aq-Oltin“ klubi tarkibida professional debyut oʻyinini oʻtkazgan, 18 yoshidan esa „Soʻgʻdiyona“ jamoasi safida Oʻzbekiston oliy ligasida oʻynagan.

2000-yilda „Doʻstlik“ tarkibida Oʻzbekiston chempioni va kubogi sohibi boʻlgan, ammo mavsum davomida atigi 7 ta oʻyinda ishtirok etgan. 2001-yilgi mavsumda Andrey „Paxtakor“ jamoasiga oʻtib, klub bilan chempionatning kumush medallarini qoʻlga kiritgan, 2002-yilgi mavsumda esa Oʻzbekiston chempioni boʻlgan. Bu yillar davomida ikki karra Kubok sohibi boʻlgan.

2003-yilgi mavsumda Andrey birinchi divizionda ishtirok etgan Rossiyaning „Baltika“ jamoasiga oʻtgan. Mavsum davomida 14 ta oʻyin oʻtkazib, 2 ta gol urgan.

2005—2006-yillarda „Ordabasi“ klubi tarkibida Qozogʻiston oliy ligasida oʻynagan. Ordabasi safida 30 ta oʻyin oʻtkazgan va 1 ta gol muallifi boʻlgan. Qozogʻiston kubogi bahslarida ham ikkita gol rishga muvaffaq boʻlgan.

Faoliyatining ikkinchi yarmida asosan oʻrtamiyona jamoalar va Oʻzbekiston chempionatining autsayder jamoalari tarkibida oʻynagan. U professional faoliyatini 2013-yilda yakunlagan. Andrey Oʻzbekiston oliy ligasida jami 171 ta oʻyin oʻtkazib, 12 ta gol urgan.

### Milliy terma jamoa
U Oʻzbekiston milliy terma jamoasidagi debyut uchrashuvini 2001-yilning 26-iyun kuni Hindistonga qarshi oʻtkazgan. Vlasichev 2001—2003-yillarda terma jamoa safida jami 11 ta oʻyin oʻtkazgan.

### Murabbiylik faoliyati
2015-yilda u Qirgʻizistonning „Alay“ klubini boshqargan.

## Yutuqlari

* Oʻzbekiston chempioni: (2) 2000, 2002
* Oʻzbekiston Kubogi sohibi: (3) 2000, 2001, 2002

## Shaxsiy hayot
Otasi Vladimir Vlasichev (1955-yilda tugʻilgan), sobiq futbolchi, murabbiy. Ukasi Anatoliy (1988-yilda tugʻilgan) ham futbolchi boʻlib, Qirgʻiziston terma jamoasi safida oʻynagan.

## Manbalar

## Havolalar

* Andrei Vlasichev at National-Football-Teams.com
* Andrey Vlasichev Klisf saytida
Hwang In-beom

**Hwang In-beom** () (1996-yil 20-sentyabrda tugʻilgan) — Janubiy Koreyalik professional futbolchi, Gretsiya Superligasining „Olympiacos“ klubi va Janubiy Koreya terma jamoasida yarim himoyachi sifatida oʻynaydi.

## Klubdagi faoliyati
Hwangg Daejeon Citizen jamosi bilan 2015-yilda shartnoma imzolagan. U 30-may kuni Poxang Stilersga qarshi liga oʻyinida oʻzining birinchi golini urgan va Daejeon tarixidagi eng yosh toʻpurarga aylangan.

2019-yilning 30-yanvarida Hwangg 2021 va 2022-yilgi mavsum uchun Vancouver Whitecaps jamosi bilan shartnoma imzolagan. U 2-mart kuni „Minnesota United“ga qarshi „Waytcaps“ safida debyut qilgan. 17-aprel kuni „Los-Angeles“ ga qarshi oʻyinda (1:0) jamoa uchun birinchi golini kiritgan. 2019-yilgi mavsumning 30-haftasida Hwangg „LA Galaxy“ga qarshi o‘yinda uchta golli uzatmani amalga oshirib haftaning eng yaxshi oʻyinchisi deb topilgan.

2020-yilning 14-avgustida Hwangg Rossiyaning „Rubin“ klubiga o‘tgan. U 2020/2021-yilgi mavsum oʻrtalariga qadar Rossiya Premer-ligasining eng yaxshi pleymeykerlaridan biri boʻlgan, ammo keyin koronavirus va tovonidan olgan jarohati bu natijaga putur yetkazgan.

2022-yilning 3-aprelida Hwanggning „Rubin“ bilan shartnomasi Rossiyaning Ukrainaga bostirib kirishi bilan bog‘liq maxsus FIFA qoidalariga ko‘ra, 2022-yilning 30-iyuniga qadar to‘xtatildi. Hwangg 5-aprel kuni „Seoul“ klubiga qoʻshilgan.

2022-yilning 29-iyulida Hwangg Gretsiyaning „Olympiacos“ klubiga qo‘shilgan. 2022-yil 18-avgustda u Yevropa Ligasi pley-off o‘yinida „Apollon Limassol“ mehmoni bo‘lib, 1:1 hisobida yakunlangan o‘yinda hisobni tenglashtirgan gol muallifiga aylangan.

## Xalqaro faoliyati
Hwangg Janubiy Koreyani 2018-yilgi Osiyo o‘yinlari chempioni boʻlishida muhim rol o‘ynagan. Mukofot sifatida u Asan Mugunghwadan harbiy xizmatni yarmiga yetmasdan ozod etilgan va Daejeon Citizenga qaytib kelgan.

Hwangg terma jamoadagi debyutini 2018-yil sentyabrida o‘tkazgan va o‘sha yilning oxirida u o‘zining milliy terma jamoasidagi birinchi golini 16-oktyabr kuni Panamaga qarshi o‘rtoqlik o‘yinida (2:2) kiritgan.

2019-yilgi OFK Osiyo kubogida Hwangg ajoyib oʻyin koʻrsatgan va ESPN turnirining eng yaxshi jamoasiga kiritilgan. Shuningdek, u Janubiy Koreyani chempionlikka olib chiqqanidan keyin 2019-yilgi EAFF chempionatining eng qimmat futbolchisi deb topilgan.

## Oʻyin uslubi
*The National Post* jurnalisti JJ Adamsning taʼkidlashicha, Hwangg „markaziy yoki qanotda oʻynay oladi, ammo hujumkor yarim himoyachi sifatida muvaffaqiyat qozongan. U aniq toʻp uzatishlari, hujumkorligi, toʻpga egalik qilishi bilan mashhur“ .

## Faoliyat statistikasi

### Klub

### Xalqaro

## Yutuqlar
**Janubiy Koreya U23**

* Osiyo oʻyinlari : 2018

**Janubiy Koreya**

* EAFF chempionati : 2019-yil

**Shahsiy yutuqlar**

* K liga 2 eng yaxshi oʻyinchi : 2016, 2017, 2018
* EAFF chempionatining eng qimmat futbolchisi: 2019-yil

## Manbalar
Yorqin Nazarov

**Yorqin Nazarov** (1974-yil 11-oktabrda tugʻilgan) – nafaqadagi oʻzbekistonlik futbolchi, yarim himoyachi sifatida oʻynagan. Faoliyatini yakunlaganidan soʻng murabbiy sifatida faoliyat olib borgan.

## Faoliyat statistikasi

### Xalqaro

## Murabbiylik faoliyati
Futbolchilik faoliyatini yakunlagandan soʻng, Toshkentning Bunyodkor klubining yoshlar va farm jamoalariga ustozlik qilgan. 2018-yil Gʻuzorning Shoʻrtan jamoasida katta murabbiy vazifasida ishlagan. 2019-yil Buyodkor jamoasiga qaytib Vadim Abramovga yordamchi murabbiy vazifasida ishlagan.

2021-yil Andijon klubiga Viktor Kumikov taklif etgan va klubda katta murabbiy vazifasini 2022-yil oxirigacha bajargan. 2022-yil 5-noyabrdan Jizzaxning Soʻgʻdiyona jamoasiga vaqtinchalik bosh murabbiy vazifasiga tayinlangan. 2023-yilgi mavsumni Jizzax klubi bilan muvaffaqiyatsiz boshlagan Yorqin Nazarov isteʼfoga chiqarilgan. 2023-yilgi mavsum ikkinchi davrasida Yaypanning Turon jamoasiga taklif etilgan. Turon jamoasi asosan yoshlarda tashkil topganligi uchun mavsumni qolgan qismini muvaffaqiyatsiz oʻtkazgan va Turon jamoasi 14 oʻrinni egallab Pro ligaga tushib ketgan. 2024-yil yanvar oyida Yaypan jamoasi bilan oʻzaro kelishuvga koʻra shartnomasini bekor qilgan.

2024-yil yanvar oyida Toshkentning „Lokomotiv“ klubi bosh murabbiyi sifatida shartnoma imzolagan. Klubdagi davrida qaydnoma boʻyicha bosh murabbiy boʻlsada, asosiy jamoani boshqarish vaifasini Aleksandar Stoimirović bajargan. 23-mayda natijalar yomonligi sababli istefoga chiqarilganidan soʻng Nazarov amalda ham jamoaga murabbiy qilgan. 2024-yil 5-iyunda Lokomotiv jamoasi bilan xayrlashgan.

## Yutuqlar

### Futbolchi
**Paxtakor**

* Oʻzbekiston chempioni: 1992, 1998
* Oʻzbekiston Kubogi sohibi: 1993, 1997

## Manbalar

## Havolalar

* Murabbiy – Yorqin Nazarov
* Futbolchi – Yorqin Nazarov
* soccerway.com
* Nazarov Yorqin – futbolchi, yarim himoyachi
Anna Kjellbin

**Anna Linnea Christina Kjellbin** (1994-yil 16-martda tugʻilgan) — shvetsiyalik xokkey himoyachisi va Shvetsiya milliy xokkey jamoasi aʼzosi, hozirda Shvetsiya Xokkey Ligasining (SDHL) Luleå HF/MSSK jamoasi bilan oʻynaydi. Ikki marta SDHL chempionligini qoʻlga kiritgan. Kjellbin 2016- va 2017-yillarda IIHF ayollar oʻrtasidagi jahon chempionatida Shvetsiyani himoya qilgan.

## Faoliyati
Kjellbin Goteborgdagi Mölndalda oʻsgan va toʻrt yoshida konkida uchishni boshlagan. Bolaligida golf, suzish, futbol va shaxmat kabi turli sport bilan shugʻullangan. 2008-yildan 2010-yilgacha Hanhals IF ayollar jamoasi va U16 oʻgʻil bolalar jamoasi oʻynadi. Oʻzining 2009—2010-yilgi Riksserien mavsumida 28 oʻyinda beshta golli uzatmani amalga oshirdi.

2010-yilda Linköping HC Dam bilan shartnoma imzoladi. Klub bilan ikki marta, 2014- va 2015-yillarda Riksserien chempionligini qoʻlga kiritdi. 2015—2016-yilgi mavsumda 36 ta oʻyinda 21 ochko toʻplagan. 2018—2019-yilgi mavsumda 36 oʻyinda 6 ochko toʻpladi va pley-off boshlanishidan oldin shaxsiy sabablarga koʻra tanaffus qilishini eʼlon qildi.

2019-yilda HV71 ga qoʻshildi. HV71 bilan birinchi mavsumida 36 oʻyinda 11 ochko toʻpladi, klub ligani birinchi oʻrinda yakunladi va mavsum COVID-19 pandemiyasi tufayli chempionat bekor qilinishidan oldin Luleå HF/MSSKga qarshi pley-off finaliga chiqdi. 2020—2021-yilgi mavsumda HV71 ga qaytdi va jamoaning mavsumda uchinchi eng koʻp gol urgan himoyachisi boʻldi.

2021-yil iyun oyida Kjellbin Luleå HF/MSSK bilan 2021—2022-yilgi SDHL+1 mavsumi uchun shartnoma imzoladi.

## Xalqaro faoliyati
Kjellbin 2011-yilgi IIHF U18 ayollar oʻrtasidagi jahon chempionatida Shvetsiyaning 18 yoshgacha boʻlgan xokkey terma jamoasi aʼzosi boʻlgan holda beshta oʻyinda ikkita golli uzatmani amalga oshirgan. 2012-yilgi IIHF 18 yoshgacha boʻlgan ayollar oʻrtasidagi Jahon chempionatida yana Shvetsiyani himoya qildi, olti oʻyinda toʻrt ochkoni qoʻlga kiritdi. Shvetsiya bronza medalini oldi va Kjellbin Rossiyaga qarshi guruh bosqichidagi oʻyinda birinchi xalqaro xet-trigini qayd etdi. 2012-yilgi oʻsmirlar qishki Olimpiya oʻyinlarida Shvetsiya terma jamoasi bilan oltin medalni qoʻlga kiritdi.

Kjellbin 2016- va 2017-yillarda ayollar oʻrtasidagi IIHF jahon chempionatlarida Shvetsiyani himoya qilgan.

## Shaxsiy hayoti
Xokkeydan tashqari, Linköpingda joylashgan yopiq GPS texnologiyasi kompaniyasi Senion uchun mijozlar loyihalarini boshqarish boʻyicha direktor boʻlib ishlaydi.

U Finlandiya terma jamoasi himoyachisi Ronja Savolainen bilan munosabatda.

Otasi Magnus 1970-yillarda Shvetsiya Xokkeytvåanda professional xokkey oʻynagan.

## Manbalar

## Havolalar

* 
*
Hayit

**HAYIT** (arab. iyd - bayram) musulmonlarning diniy bayrami. Islom an’anasida ikkita H. rasman diniy bayram sifatida nishonlanadi: katta H. yoki qurbon H.i (arabcha iyd alkabir, iyd al-adho) va kichik H. yoki ro‘za D.i (arabcha: iyd as-sag‘ir, iyd al-fitr). Qurbon H.i haj marosimi va qurbonlik qilish bilan, ro‘za H.i esa, ramazon oyi nihoyasida og‘iz ochish bilan bog‘liq. Kurbon H.i hijriy zu-l-hijja oyining 10-kunida, ro‘za H.i esa, shavvol oyining 1-kunida bayram qilinadi. H.da masjidda ertalab H. namozi o‘qish, ro‘za H.ida fitr-sadaqa berish (H.  namozidan oldin), qurbon H.ida esa, qurbonlik qilish va sh.k. islom bilan bog‘liq marosimlar yuzaga kelgan. H.dagi bu marosimlarga ko‘p joylarda xalqlarning mahalliy odatlari: arafa kuni osh ulashish, yangi kiyim kiyish, "hayitlik" berish, sayil qilish, yaqin odamlarini ko‘rish va hokazo ham qo‘shilib ketgan. O’zbekiston mustaqillikka erishgach, qurbon H.i ham, ro‘za H.i ham umumxalq bayrami sifatida nishonlanadigan bo‘ldi.
## Manbalar
* OʻzME. Birinchi jild. Toshkent, 2000-yil
Emilia Ramboldt

**Emilia Ingrid Maria Andersson Ramboldt**  (; 1988-yil 31-avgust) — shved xokkey himoyachisi. Oʻn ikki mavsum davomida Shvetsiya terma jamoasi aʼzosi boʻlgan va sakkizta IIHF ayollar oʻrtasidagi jahon chempionatida, 2010-, 2014- va 2018-yillarda qishki Olimpiya oʻyinlarida oʻynagan. Ramboldt 2014—2015-yilgi mavsumda Riksseriening eng yaxshi xokkeychisi deb topilgan.

## Faoliyati
Ramboldt 1988-yil 31-avgustda Shvetsiyaning Stokgolmi bilan chegaradosh Sollentuna munitsipalitetida tugʻilgan. Bolaligida tez-tez muz maydonchasida oʻynagan, uning uchta akasi ham xokkey oʻynagan.

### NCAA
Mavericks bilan oʻzining birinchi mavsumida Andersson 18 ochko toʻpladi. Birinchi kurs talabalari orasida gol urish boʻyicha jamoa yetakchisi boʻldi.

## Shaxsiy hayoti
Emilia Andersson 2015-yil iyun oyida Shvetsiyaning Linköping shahrida Anna Ramboldtga turmushga chiqdi. Ikkisini 2012-yilda doʻstlari tanishtirgan. Ularning oʻgʻli Valter 2017-yilda tugʻilgan. Asli Minnesotadan boʻlgan Anna Rambldt Minnesota shtatidagi St. Mary universitetida oʻqigan, u yerda maktabning fastpitch softbol jamoasida himoyachi sifatida oʻynagan va jinoyat huquqini oʻqigan.

## Xalqaro faoliyati
Andersson Shvetsiya chempioni kubogida ishtirok etdi. 2006—2007-yillarda birinchi oʻrinni, 2007—2008-yilda esa ikkinchi oʻrinni egallagan.

2015-yil dekabr oyida Shvetsiyada boʻlib oʻtgan 4-millat turniri roʻyxatidan joy oldi.

## Faoliyati statistikasi

### Shvetsiya
*Izoh: GP=ishtirok, G=gol, A=assist, Pts=ball, PIM=qoidabuzarlik, PPG=Pover-pley goll, SHG=qisqa gol, GWG=gʻalaba keltiruvchi gol*

### NCAA

## Mukofot va unvonlari

* 2008—2009-yilgi MSU Mavericks yilning eng yaxshi yangi xokkeychisi.

## Manbalar


## Havolalar

* Swedish Olympic Committee — Emilia Andersson
Fátima Pinto

**Fátima Alexandra Figueira Pinto** (; 1996-yil 16-yanvarda tugʻilgan) — portugaliyalik professional futbolchi, Ispaniyaning Deportivo Alaves klubi va Portugaliya ayollar terma jamoasida yarim himoyachi sifatida oʻynaydi.

## Faoliyati

### Klublarda
Pinto 7 yoshida havaskor oʻgʻil bolalar jamoalarida futbol oʻynay boshlagan. 2011-yilda, 13 yoshida faoliyatini oʻzining tugʻilgan shahri Funshalning Grupo Desportivo APEL ayollar jamoasida boshlagan. 2013-yilda birinchi divizion jamoasi Atletiko Ouriense bilan shartnoma imzoladi. Klub bilan Pinto 2013-2014-yilgi mavsumda liga chempioni boʻldi va Madeira orolidagi birinchi ayol futbolchi boʻldi. Keyingi mavsumda Ispaniyaga yoʻl oldi va Primera División klubi Santa Teresa CD bilan shartnoma imzoladi. Ikki mavsumdan soʻng Pinto Portugaliyaga qaytib, Sporting CP bilan oʻynadi. Klub bilan 2016-2017-yilgi mavsumda yana liga chempioni boʻldi. 2018-yil 19-mart kuni Pinto „Quinas de Ouro“ mukofotiga Portugaliya ayollar ligasining „11 ta eng yaxshi futbolchisi“ qatoriga kiritildi. Mukofot har yili Portugaliya futbol federatsiyasi tomonidan „Associação Nacional dos Treinadores de Futebol“ va „Sindicato dos Jogadores Profissionais de Futebol“ bilan birgalikda tashkil etiladi.

### Terma jamoada
Pintu 2012-yilda Portugaliyaning 19 yoshgacha boʻlgan yoshlar terma jamoasida oʻynay boshlagan. 2012-yilning 2-iyulida U19 jamoasida Turkiya U19ga qarshi oʻyinda debyut qildi, bu oʻyin 2012-yilgi UEFA 19 yoshgacha boʻlgan ayollar chempionati uchun edi. Pinto shuningdek, 2013-yilgi UEFA 19 yoshgacha boʻlgan ayollar oʻrtasidagi chempionati saralash bosqichida va 2015-yilgi 19 yoshgacha boʻlgan ayollar oʻrtasidagi chempionati saralash bosqichida Portugaliyani himoya qilgan. 2015-yilning 9-aprelida yana Turkiya U19 terma jamoasiga qarshi Portugaliya U19 terma jamoasida so‘nggi o‘yinini o‘tkazdi, jami 25 ta o‘yin o‘tkazdi va jamoa uchun to‘rtta gol urdi.

2013-yil 26-oktabr kuni 2015-yilgi FIFA ayollar o‘rtasidagi Jahon chempionati saralash bosqichida Gollandiyaga qarshi o‘yinda Pinto Portugaliya terma jamoasi safida debyut qildi. 2017-yil 6-iyulda Pintoni murabbiy Francisco Neto Portugaliya terma jamoasini UEFA Ayollar o‘rtasidagi Yevro-2017 musobaqasida himoya qilishga chaqirdi va Madeyradan UEFA ayollar chempionatida Portugaliya terma jamoasini himoya qilgan birinchi futbolchiga aylandi.

## Xalqaro gollari

## Manbalar

## Havolalar

* 
* Playerʻs Profile Portuguese Football Federationda
Pauline Crammer

**Pauline Crammer** (; 1991-yil 14-fevralda tugʻilgan) — fransuz futbolchisi, Vrouwenvoetbal Superligasining RSC Anderlecht jamoasida hujumchi sifatida oʻynaydi.

## Faoliyati
Crammer La-Mansh sohilidagi Kuk kommunasida tugʻilgan va faoliyatini kommunasiga yaqin boʻlgan FCF Henin-Beaumont klubida boshlagan. U 2006-2007-yilgi mavsumgacha klubning yoshlar jamosida oʻynagan, oʻshandan keyin atigi 15 yoshda boʻlishiga qaramay, kattalar jamoasiga koʻtarildi. 20 uchrashuvda 12 ta gol urdi. 2007-2008-yilgi mavsumda oʻyin vaqti va urilgan gollar kamaydi, Crammer bor-yoʻgʻi 16 oʻyinda maydonga tushdi va uchta gol urdi. Crammer keyingi mavsumda formaga qaytdi (18 oʻyinda 14 ta gol) . Uning ajoyib oʻyinlari bilan esda qolgan mavsumda Henin-Beaumont Ligada 5-oʻrinda yakunladi.

Crammer 2009-2010-yilgi mavsumni tez boshladi, ligadagi dastlabki yettita oʻyinda toʻrtta gol urdi, shu jumladan oʻz klubining kuchli Lyonga qarshi 3:1 hisobidagi zarbasidagi dubl qayd etdi. Uning tezkor starti uni mavsumdagi eng yaxshi toʻpurarlar qatoriga kiritdi.

## Xalqaro faoliyati
Crammer terma jamoaning ayollar boʻlimida faol oʻynagan. 17 yoshgacha, 18 yoshgacha va 19 yoshgacha boʻlgan ayollar jamoalari saflarida boʻlgan. 17 yoshgacha boʻlgan terma jamoa bilan 2008-yilda 17 yoshgacha boʻlgan ayollar oʻrtasidagi UEFA chempionatida va 2008-yilgi FIFA U-17 ayollar oʻrtasidagi birinchi jahon chempionatida ishtirok etdi, Fransiya guruh bosqichidan chiqib ketdi. Paragvayga qarshi guruh bosqichining soʻnggi oʻyinida Crammer turnir tarixida xet-trik qayd etgan birinchi ayol boʻldi. 19 yoshgacha boʻlganlar bilan Crammer 2009-yilgi 19 yoshgacha boʻlgan ayollar oʻrtasidagi UEFA chempionatida oʻynagan, Fransiya yarim finalda Shvetsiyaga qoʻshimcha vaqtlarda magʻlub boʻlgan.

## Manbalar
Qizil ratusha

**Qizil ratusha** (nemischa: [ˈʁoːtəs ˈʁaːtˌhaʊs], *Red City Hall*) — Berlinning Rathausstraße hududida Aleksandrplatz yaqinidagi Mitte tumanida joylashgan shahar hokimiyati. Bu Berlin shtatini boshqaruvchi merining va hukumatining (Berlin Senati) uyidir. Belgilangan binoning nomi qizil klinker gʻishtli fasad dizaynidan kelib chiqqan.

## Tarixi
Ratusha 1861-1869-yillarda Shimoliy Italiya Uygʻonish davri uslubida Hermann Fridrix Vaesemann tomonidan qurilgan. U Thornning Old Town Hall (hozirgi Toruń, Polsha) namunasida barpo etilgan, minora arxitekturasi esa Fransiyadagi Notr-Dam de Laon sobori minorasini eslatadi. Ratusha oʻrta asrlardan qolgan bir nechta alohida binolarni oʻrnida yaratilgan va hozir butun shahar blokini egallaydi.

Bino Ikkinchi Jahon urushida Ittifoqchilarning bombardimonidan jiddiy zarar koʻrgan va 1951-1956-yillardagi dastlabki rejalarga muvofiq qayta qurilgan. Bomba portlashdan omon qolgan va Parochialstrassedagi *Feuersozietät* munitsipal yongʻindan sugʻurtalashning bosh ofisi boʻlgan *Neues Stadthaus* 1948-yil sentyabrigacha Berlinning urushdan keyingi barcha sektorlari uchun vaqtinchalik shahar hokimiyati boʻlib xizmat qildi. Oʻsha vaqtdan keyin u faqat sovet sektoriga xizmat qilgan. Rekonstruksiya qilingan Ratusha binosida oʻsha paytda Sovet sektorida joylashgan boʻlib, Sharqiy Berlin, Ratusha Schöneberg esa Gʻarbiy Berlin shahar hokimiyatlari uchun maʼmuriy markaz rolini oʻynagan. Germaniya qayta birlashgandan soʻng, qayta birlashtirilgan Berlin maʼmuriyati 1991-yil 1-oktyabrda rasman Ratushaga koʻchib oʻtdi.

Yangi Ratusha metro stansiyasi qurilishi arafasida yaʼni, 2009-2011-yillar oraligʻida uning atrofida arxeologik qazishmalar olib borildi. Bu Berlinning oʻrta asrlar meriyasining kutilmagan darajada yaxshi saqlanib qolgan XIII asrga oid qoldiqlarini topishga imkon berdi. Binobarin, qoldiqlarni asrab-avaylash va ularni „arxeologik darcha“ sifatida ommaga taqdim etish uchun keng kirish darvozalaridan voz kechgan holda stansiya loyihasi butunlay qayta ko‘rib chiqildi. Texnik va moliyaviy sabablarga koʻra ushbu oynani qurish boʻyicha ishlar qoldirildi va ochilish vaqtida arxeologik qazishmalar jamoatchilikka koʻrinmaydigan qilib loyihalandi.


Fayl:Ayuntamiento Rojo, Berlín, Alemania, 2016-04-22, DD 37-39 HDR.jpg|Ratusha minorasi va soati
Fayl:Rotes Rathaus, Berlin.jpg|Kechasi Ratusha
Fayl:Rotes Rathaus vom Fernsehturm aus.jpg|Fernsehturmdan koʻrilgan
Fayl:Berlin-_The_Rotes_Rathaus_with_the_Neptunbrunnen_in_front_-_2761.jpg|Ratusha va Neptunbrunnen
Fayl:LNM 03-13 Rotes Rathaus 08.jpg|Rathausning kirish zali
Fayl:Torun Ratusz Staromiejski 2010 03 04 7189.JPG|Toruń shahar hokimiyati, Ratusha uchun nusxa olishgan


## Manbalar

## Havolalar

* CityMayors xususiyati
* Red Town Hall 360° panorama
Talyat Shayxametov

**Talyat Abdulganiyevich Shayxametov** (1966-yil 24-aprelda Shahrisabzda tugʻilgan) – nafaqadagi sovet va ukrainalik professional sobiq futbolchi. Uning ismi koʻpincha *Talyat* deb talaffuz qilinadi.

## Futbolchilik faoliyati
Talyat dastlab faoliyatini Shahrisabzning „Hisor“ jamoasida boshlagan. 1985-yilgi mavsumda Qarshining „Geolog“ jamoasi tarkibiga oʻtgan. 1989-yilgi mavsumda Toshkentning „Paxtakor“ jamoasi taklifini qabul qilgan va klub bilan shartnoma imzolagan.1990-yilda unga Qrimdan, aniqrogʻi ota-onasi qoʻngʻiroq qilishgan va Ukrainaga koʻchib kelishini soʻrashgan. Oʻsha davrda Talyat Paxtakor klubining asosiy tarkibdan joy olgan va jamoani tark etishni umuman istamasdi. Ammo otasi Tavriyaning taklifini qabul qilishni talab qilgan.

1990-yilgi mavsum oxirida, mashgʻulotlar paytida oyogʻidan ancha jiddiy jarohat olgan. Natijada, 1991-yilgi mavsumda birorta ham oʻyinda ishtirok etmagan. 1992-yilda Tavriya jamoasi tarkibida Talyat mustaqil Ukrainaning birinchi chempionatida chempioni boʻlgan. Jarohati tufayli u Tavriyaning Kiyevning „Dinamo“ klubiga qarshi „oltin uchrashuvi“da maydonga tusha olmagan.

1993-yil oxirida Talyat Isroil klublariga ijaraga berilgan. Isroilda avvaliga „Makkabi“ (Herzliya) jamoasi safida, keyinchalik Hakoah (Ramat Gan) jamoasida oʻynagan.

## Murabbiylik faoliyati
Talyat futbol faoliyatidan soʻng murabbiylikka oʻtgan. 2007-yil fevral oyida u „Krymteplitsa“ jamoasida katta murabbiy lavozimida ishlagan. Keyinchalik u IgroService murabbiylar shtabida ishlagan. 17 yoshgacha boʻlgan Ukraina terma jamoasida yordamchi murabbiy boʻlgan. 2015-yilning dekabr oyidan boshlab yoshlar terma jamoasi murabbiylar shtabida ishlagan.

## Mukofotlari

; Klublarda

* Ukraina chempioni **(1)**: 1992
* Ukraina kubogi finalchisi **(1)**: 1993/94
* Ukraina chempionatining birinchi ligasi gʻolibi (**1)**: 1997/98

; Shaxsiy

* Ukraina sport ustasi (1992)

## Manbalar

## Havolalar
* Talyat Shayxametov Tavariya saytida futbolchi profili
* Talyat Shayxametov Legioner saytida futbolchi profili
Sovet va Rossiya yengil avtomobillari

SSRI mavjud boʻlgan davrda Rossiyada yaratilgan yengil avtomobillarning keng roʻyxati.

## 1920–1930 yillar

## 1940–1950 yillar

## 1960–1970 yillar

## 1980–1990 yillar

## Yana qarang

* Sovet va Rossiya mikroavtobuslari (20 asr)
* Rossiya yengil avtomobillari (21 asr)
Pavel Smolyachenko

**Pavel Smolyachenko** (1991-yil 1-dekabrda tugʻilgan) – oʻzbekistonlik nafaqadagi futbolchi, hujumkor yarim himoyachi ampulasida oʻynagan.

## Futbolchilik faoliyati
Pavel Smolyachenko professional faoliyatini 2010-yilda Fargʻonaning „Neftchi“ jamoasida boshlagan. 2010—2012-yillarda Fargʻonaning „Neftchi“ jamoasida toʻp surgan. Pavel birinchi mavsumidayoq 4 ta oʻyinda maydonga tushgan. „Neftchi“ tarkibida Smolyachenko uch mavsum oʻynagan va shu vaqt ichida oʻttiz uchta oʻyinda maydonga tushib, beshta gol urgan. 2013-yilda Toshkentning „Lokomotiv“ jamoasida yarim mavsum toʻp surgandan soʻng yana Fargʻonaning „Neftchi“ klubiga qaytagn. 2015-yilda Samarqandning „Dinamo“ klubiga oʻtgan. Ikkinchi davradan „Buxoro“ jamoasiga oʻtgan. 2019-yilning yanvar oyida Indoneziyaning Arema klubiga oʻtgan. 2021-yilgi mavsumda „Istiqlol“ jamoasida faoliyatini yakunlagan.

## Xalqaro oʻyinlar
2011-yilda futbol boʻyicha Oʻzbekiston milliy terma jamoasi safida debyut qilgan. Terma jamoa tarkibida Smolyachenko yagona oʻyinini 2011-yil 25-martda Chernogoriya terma jamoasiga qarshi oʻtkazgan.

## Yutuqlar

### Klub
**Arema**

* Indoneziya Prezidenti kubogi: 2019

## Manbalar

## Havolalar
* Pavel Smolyachenko Soccerway
* FootballFacts.ru saytidagi profil